02018R0574 — HU — 16.04.2018 — 000.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Helyesbítette:

▼B

A BIZOTTSÁG (EU) 2018/574 VÉGREHAJTÁSI RENDELETE

(2017. december 15.)

a dohánytermékek nyomonkövethetőségi rendszerének létrehozására és működtetésére vonatkozó műszaki előírásokról

(EGT-vonatkozású szöveg)

I. FEJEZET

TÁRGY ÉS FOGALOMMEGHATÁROZÁSOK

1. cikk

Tárgy

E rendelet a 2014/40/EU irányelv 15. cikkében előírt nyomonkövethetőségi rendszer létrehozására és működtetésére vonatkozó műszaki előírásokat határozza meg.

2. cikk

Fogalommeghatározások

E rendelet alkalmazásában a 2014/40/EU irányelv 2. cikkében szereplő fogalommeghatározásokon túl a következő fogalommeghatározásokat kell alkalmazni:

II. FEJEZET

AZ EGYEDI AZONOSÍTÓRA VONATKOZÓ MŰSZAKI ELŐÍRÁSOK

1. SZAKASZ

Közös rendelkezések

3. cikk

Azonosítókibocsátó

(1) Legkésőbb e végrehajtási rendelet hatálybalépésétől számított egy éven belül minden tagállamnak ki kell jelölnie egy szervet (a továbbiakban: azonosítókibocsátó), amely az egyedi azonosító létrehozásáért és kibocsátásáért felel a 8., 9., 11. és 13. cikknek megfelelően.

(2) A tagállamoknak gondoskodniuk kell arról, hogy annak az azonosítókibocsátónak a kijelölése, amelynek feladata ellátáshoz szándékában áll alvállalkozókat igénybe venni, kizárólag abban az esetben kerüljön mérlegelésre, ha az általa javasolt összes alvállalkozó azonosító adatairól tájékoztatta a tagállamokat.

(3) Az azonosítókibocsátónak függetlennek kell lennie és meg kell felelnie a 35. cikkben előírt kritériumoknak.

(4) Minden egyes azonosítókibocsátót egyedi azonosító kóddal kell ellátni. E kódnak alfanumerikus karakterekből kell állnia és meg kell felelnie a Nemzetközi Szabványügyi Szervezet/Nemzetközi Elektrotechnikai Bizottság („ISO/IEC”) 15459-2:2015 szabványának.

(5) Amennyiben ugyanaz az azonosítókibocsátó egyszerre több tagállamban is kijelölésre kerül, ugyanazzal az azonosító kóddal kell azonosíthatóvá tenni.

(6) A tagállamoknak az azonosítókibocsátó kijelölését követő egy hónapon belül értesíteniük kell a Bizottságot az azonosítókibocsátó kijelöléséről, valamint a hozzá rendelt azonosító kódról.

(7) A tagállamoknak biztosítaniuk kell a kijelölt azonosítókibocsátóval és a hozzá rendelt azonosító kóddal kapcsolatos információk nyilvános közzétételét és online hozzáférhetőségét.

(8) Minden tagállamnak megfelelő intézkedéseket kell hoznia annak biztosítása érdekében, hogy:

(9) Az azonosítókibocsátó kizárólag az egyedi azonosító létrehozásáért és kibocsátásáért szabhat meg és számolhat fel díjakat a gazdasági szereplők számára. E díjaknak megkülönböztetésmentesnek kell lenniük és arányban kell állniuk a gazdasági szereplők számára létrehozott és kibocsátott egyedi azonosítók számával, valamint figyelembe kell venniük a szállítás módját.

4. cikk

Az egyedi azonosítók létrehozásáért és kibocsátásáért felelős illetékes azonosítókibocsátók

(1) Az Unióban gyártott dohánytermékek esetében az illetékes azonosítókibocsátó az a szerv, amelyet azon tagállamra vonatkozóan jelöltek ki, amelyben a termékeket gyártják.

Az első albekezdéstől eltérve az illetékes azonosítókibocsátó az a szerv, amelyet azon tagállamra vonatkozóan jelöltek ki, amelynek piacán a termékeket forgalomba hozzák, amennyiben az adott tagállam ezt írja elő.

(2) Az Unióba behozott dohánytermékek esetében az illetékes azonosítókibocsátó az a szerv, amelyet azon tagállamra vonatkozóan jelöltek ki, amelynek piacán a termékeket forgalomba hozzák.

(3) Az Unióban gyűjtőcsomagolásba helyezett dohánytermékek esetében az illetékes azonosítókibocsátó az a szerv, amelyet azon tagállamra vonatkozóan jelöltek ki, amelyben a termékek gyűjtőcsomagolásba kerültek.

(4) A kivitelre szánt dohánytermékek esetében az illetékes azonosítókibocsátó az a szerv, amelyet azon tagállamra vonatkozóan jelöltek ki, amelyben a termékeket gyártják.

(5) Az illetékes azonosítókibocsátó átmeneti kiesése esetén a Bizottság engedélyezheti a gazdasági szereplők számára, hogy egy másik, a 3. cikknek megfelelően kijelölt azonosítókibocsátó szolgáltatásait vegyék igénybe.

5. cikk

Az egyedi azonosítók érvényessége és inaktiválása

(1) Az azonosítókibocsátók által létrehozott egyedi azonosítók a 6. és 10. cikknek megfelelően csomagolási egységeken és gyűjtőcsomagolásokon is legkésőbb hat hónapig használhatók fel azt követően, hogy a gazdasági szereplők kézhez kapták azokat. Ezen időszakot követően az egyedi azonosítók érvénytelenné válnak, és a gazdasági szereplőknek gondoskodniuk kell arról, hogy azokat se csomagolási egységeken, se gyűjtőcsomagolásokon ne alkalmazzák.

(2) Az adattároló rendszernek biztosítania kell, hogy azok az egyedi azonosítók, amelyek az (1) bekezdésben említett hat hónapos időszakon belül nem kerültek felhasználásra, automatikusan inaktiválva legyenek.

(3) A gyártók és az importőrök bármikor inaktiválhatják egyedi azonosítóikat az illetékes elsődleges adattárba továbbított inaktiválási kérelem révén. Más gazdasági szereplők az útválasztón keresztül továbbított inaktiválási kérelem révén inaktiválhatják egyedi azonosítóikat. Az inaktiválási kérelmet elektronikus úton, a 36. cikknek megfelelően kell benyújtani, és annak tartalmaznia kell a II. melléklet II. fejezete 2. szakaszának 2.3. pontjában felsorolt információkat; a kérelem az ugyanott meghatározott formátumban nyújtandó be. Az inaktiválás nem lehet kihatással az egyedi azonosítóval kapcsolatban már tárolt információk sértetlenségére.

2. SZAKASZ

Csomagolási egység szintű egyedi azonosítók

6. cikk

Csomagolási egység szintű egyedi azonosítókkal történő jelölés

(1) A gyártóknak és az importőröknek minden egyes, az Unióban gyártott vagy az Unióba behozott csomagolási egységet a 8. cikknek megfelelő egyedi azonosítóval kell ellátniuk (a továbbiakban: csomagolási egység szintű egyedi azonosító).

(2) Az Unión kívül gyártott dohánytermékek estében a csomagolási egység szintű egyedi azonosítókat azelőtt kell elhelyezni a csomagolási egységen, mielőtt a dohányterméket behozzák az Unióba.

7. cikk

A csomagolási egység szintű egyedi azonosítók ellenőrzése

(1) A gyártóknak és az importőröknek gondoskodniuk kell arról, hogy közvetlenül a csomagolási egység szintű egyedi azonosítók elhelyezését követően ellenőrizzék azokat a megfelelő elhelyezés és olvashatóság szempontjából.

(2) Az (1) bekezdésben említett folyamatot egy manipulálás elleni eszközzel kell védeni, melyet egy olyan független harmadik félnek kell szállítania és telepítenie, amely nyilatkozatot tesz az illetékes tagállamok és a Bizottság felé arról, hogy a telepített eszköz megfelel e rendelet követelményeinek.

(3) Amennyiben a csomagolási egység szintű egyedi azonosítók megfelelő elhelyezése és maradéktalan olvashatósága az (1) bekezdésben említett folyamat révén nem kerül megerősítésre, a gyártóknak és az importőröknek újból el kell helyezniük a csomagolási egység szintű egyedi azonosítókat.

(4) A gyártóknak és az importőröknek biztosítaniuk kell, hogy a manipulálás elleni eszközzel rögzített információk a rögzítés időpontjától számított kilenc hónapig rendelkezésre álljanak.

(5) A tagállamok kérésére a gyártóknak és az importőröknek teljes hozzáférést kell biztosítaniuk a manipulálás elleni eszközzel végzett ellenőrzési folyamat révén kapott adatokhoz.

(6) A (2), (4) és (5) bekezdéstől eltérve a manipulálás elleni eszköz telepítésére vonatkozó kötelezettség nem vonatkozik:

8. cikk

A csomagolási egység szintű egyedi azonosítók szerkezete

(1) A dohánytermékek minden egyes csomagolási egységét csomagolási egység szintű egyedi azonosítóval kell jelölni, amely egy lehetőleg rövid, legfeljebb 50 alfanumerikus karaktert tartalmazó szekvenciából áll. A szekvenciának egyedinek kell lennie egy adott csomagolási egység vonatkozásában és a következő elemeket kell tartalmaznia:

(2) Az azonosítókibocsátók felelnek az (1) bekezdés a), b) és c) pontjában felsorolt elemeket tartalmazó kód létrehozásáért.

(3) A gyártóknak és az importőröknek ki kell egészíteniük az azonosítókibocsátó által a (2) bekezdés szerint létrehozott kódot az (1) bekezdés d) pontjában említett időbélyegzővel.

(4) A csomagolási egység szintű egyedi azonosító nem tartalmazhat az (1) bekezdésben felsorolt elemektől eltérő adatokat.

Amennyiben az azonosítókibocsátók a csomagolási egység szintű egyedi azonosítók létrehozásához titkosítást vagy tömörítést alkalmaznak, tájékoztatniuk kell a tagállamokat és a Bizottságot az ilyen titkosításhoz vagy tömörítéshez használt algoritmusokról. A csomagolási egység szintű egyedi azonosítókat nem szabad újból felhasználni.

9. cikk

Csomagolási egység szintű egyedi azonosítók iránti kérelem és azok kibocsátása

(1) A gyártóknak és az importőröknek kérelmet kell benyújtaniuk a 8. cikkben említett csomagolási egység szintű egyedi azonosítókért felelős azonosítókibocsátóhoz. A kérelmeket elektronikus úton, a 36. cikknek megfelelően kell benyújtani.

(2) A kérelmet benyújtó gyártóknak és importőröknek a II. melléklet II. fejezete 2. szakaszának 2.1. pontjában felsorolt információkat kell benyújtaniuk az ugyanott meghatározott formátumban.

(3) Az azonosítókibocsátónak a kérelem beérkezését követő két munkanapon belül a következőket kell elvégeznie az alábbi sorrendben:

(4) Ugyanakkor az elektronikus szállítás alternatívájaként a tagállamok előírhatják az azonosítókibocsátók számára a csomagolási egység szintű egyedi azonosítók fizikai szállítását is. Amennyiben a csomagolási egység szintű egyedi azonosítók fizikai szállítására is lehetőség van, a gyártóknak és az importőröknek jelezniük kell, hogy fizikai szállítást kérnek-e. Ez esetben az azonosítókibocsátónak a kérelem beérkezését követő tíz munkanapon belül a következőket kell elvégeznie az alábbi sorrendben:

(5) A gyártók és az importőrök egy munkanapon belül törölhetik az (1) bekezdés szerint elküldött kérelmüket a II. melléklet II. fejezete 5. szakaszának 5. pontjában meghatározott visszahívási üzenet elküldésével.

3. SZAKASZ

Gyűjtőcsomagolás szintű egyedi azonosítók

10. cikk

Gyűjtőcsomagolás szintű egyedi azonosítókkal történő jelölés

(1) Amennyiben a gazdasági szereplők a 2014/40/EU irányelv 15. cikkének (5) bekezdésében előírt nyilvántartási kötelezettségeiknek a gyűjtőcsomagolások nyilvántartásával kívánnak eleget tenni, a dohánytermékeket tartalmazó gyűjtőcsomagolásokat egyedi azonosítóval kell ellátniuk (a továbbiakban: gyűjtőcsomagolás szintű egyedi azonosító)

(2) A gyűjtőcsomagolás szintű egyedi azonosítókat az illetékes azonosítókibocsátóhoz benyújtott kérelem alapján az azonosítókibocsátónak vagy közvetlenül magának a gazdasági szereplőnek kell létrehoznia és kibocsátania.

(3) Amennyiben a gyűjtőcsomagolás szintű egyedi azonosító létrehozása az illetékes azonosítókibocsátóhoz benyújtott kérelem alapján történik, szerkezeti felépítésének meg kell felelnie a 11. cikk (1) bekezdésében meghatározottaknak.

(4) Amennyiben a gyűjtőcsomagolás szintű egyedi azonosítót közvetlenül a gazdasági szereplő hozza létre, akkor az azonosítónak az ISO/IEC 15459-1:2014 vagy ISO/IEC 15459-4:2014 szabvánnyal, illetve azok legfrissebb megfelelőivel összhangban létrehozott egyedi kódból kell állnia.

11. cikk

Az azonosítókibocsátó által létrehozott gyűjtőcsomagolás szintű egyedi azonosító szerkezete

(1) Az azonosítókibocsátóhoz benyújtott kérelem alapján létrehozott gyűjtőcsomagolás szintű egyedi azonosító esetében a gyűjtőcsomagolás szintű egyedi azonosító szerkezetének egy legfeljebb 100 alfanumerikus karaktert tartalmazó szekvenciából kell állnia, amely egy adott gyűjtőcsomagolást tekintve egyedi, és a következő adatelemeket tartalmazza:

(2) Az azonosítókibocsátók felelnek az (1) bekezdés a), b) és c) pontjában felsorolt elemeket tartalmazó kód létrehozásáért.

(3) A gazdasági szereplők kiegészítik az azonosítókibocsátó által a (2) bekezdés szerint létrehozott kódot az (1) bekezdés d) pontjában említett időbélyegzővel.

(4) A gyűjtőcsomagolás szintű egyedi azonosítót a gazdasági szereplők további információkkal egészíthetik ki, feltéve, hogy a maximális karakterszám nem haladja meg az (1) bekezdésben előírt karakterszámot. Bármely ilyen információ kizárólag az (1) bekezdésben említett adatok után szerepelhet.

12. cikk

Az egyedi azonosítók szintjei közötti kapcsolat

(1) A gyűjtőcsomagolás szintű egyedi azonosító lehetővé teszi a gyűjtőcsomagolásban lévő valamennyi egyedi azonosító jegyzékének az adattároló rendszerrel való elektronikus kapcsolat (link) révén történő azonosítását.

▼C1

(2) Az (1) bekezdésben említett kapcsolat létrehozása érdekében a gyártóknak és az importőröknek továbbítaniuk kell az elsődleges adattáraikba a II. melléklet II. fejezete 3. szakaszának 3.2. pontjában felsorolt információkat az ugyanott meghatározott formátumban.

(3) Az (1) bekezdésben említett kapcsolat létrehozása érdekében a gyártók és az importőrök kivételével a gazdasági szereplőknek az útválasztón keresztül továbbítaniuk kell a másodlagos adattárba a II. melléklet II. fejezete 3. szakaszának 3.2. pontjában felsorolt információkat az ugyanott meghatározott formátumban.

▼B

13. cikk

Az azonosítókibocsátó által létrehozott gyűjtőcsomagolás szintű egyedi azonosítók iránti kérelem és azok kibocsátása

(1) Azoknak a gazdasági szereplőknek, amelyek az azonosítókibocsátóhoz benyújtott kérelem alapján kérvényeznek gyűjtőcsomagolás szintű egyedi azonosítókat, kérelmüket elektronikusan, a 36. cikknek megfelelően kell benyújtaniuk.

(2) Az ilyen kérelmeket benyújtó gazdasági szereplőknek a II. melléklet II. fejezete 2. szakaszának 2.2. pontjában felsorolt információkat kell benyújtaniuk az ugyanott meghatározott formátumban.

(3) A gyártók és az importőrök esetében az azonosítókibocsátónak a kérelem beérkezését követő két munkanapon belül a következőket kell elvégeznie az alábbi sorrendben:

(4) A gyártókon és az importőrökön kívüli egyéb gazdasági szereplők esetében az azonosítókibocsátónak a kérelem beérkezését követő két munkanapon belül a következőket kell elvégeznie az alábbi sorrendben:

▼C1

▼B

(5) A gazdasági szereplők egy munkanapon belül törölhetik az (1) bekezdés szerint elküldött kérelmüket a II. melléklet II. fejezete 5. szakaszának 5. pontjában meghatározott visszahívási üzenetnek az ugyanott meghatározott formátumban való elküldésével.

(6) Az azonosítókibocsátók által kibocsátott gyűjtőcsomagolás szintű egyedi azonosítókat nem szabad újból felhasználni.

III. FEJEZET

A GAZDASÁGISZEREPLŐ-, A LÉTESÍTMÉNY- ÉS A GÉPAZONOSÍTÓ KÓDOK

14. cikk

A gazdaságiszereplő-azonosító kód iránti kérelem

(1) A gazdasági szereplőknek és az első kiskereskedelmi egységek üzemeltetőinek gazdaságiszereplő-azonosító kódot kell kérelmezniük az illetékes azonosítókibocsátótól minden olyan tagállam tekintetében, amelyben legalább egy létesítményt üzemeltetnek. Az importőröknek az azon tagállamban illetékes azonosítókibocsátótól kell kérelmezniük az azonosító kódot, amelynek piacán a termékeiket forgalmazzák.

(2) Az (1) bekezdés szerinti kérelmet benyújtó gazdasági szereplőknek és első kiskereskedelmi egységek üzemeltetőinek meg kell adniuk a II. melléklet II. fejezete 1. szakaszának 1.1. pontjában felsorolt információkat az ugyanott feltüntetett formátumban.

(3) Az első kiskereskedelmi egységek üzemeltetői nevében bármely más nyilvántartott gazdasági szereplő is teljesítheti a gazdaságiszereplő-azonosító kód kérelmezésére vonatkozó kötelezettséget. Az ilyen harmadik fél általi nyilvántartásba vételhez az első kiskereskedelmi egység üzemeltetőjének hozzájárulása szükséges. A harmadik félnek tájékoztatnia kell az első kiskereskedelmi egység üzemeltetőjét a nyilvántartásba vétel valamennyi részletéről, többek között a kibocsátott gazdaságiszereplő-azonosító kódról is.

(4) A gazdasági szereplőknek és az első kiskereskedelmi egységek üzemeltetőinek tájékoztatniuk kell az azonosítókibocsátót minden olyan gazdaságiszereplő-kódról, amelyet más azonosítókibocsátók adtak ki számukra. Amennyiben ez az adat a nyilvántartásba vétel időpontjában nem áll rendelkezésre, a gazdasági szereplőknek legkésőbb a másik azonosítókibocsátó által kiadott gazdaságiszereplő-kód kézhezvételétől számított két munkanapon belül kell benyújtaniuk az adatot.

(5) Az érintett üzemeltetőnek haladéktalanul értesítenie kell az azonosítókibocsátót az alapkérelemben megadott információk bármely változásáról és az üzemeltetői tevékenység bármilyen jellegű megszüntetéséről a II. melléklet II. fejezete 1. szakaszának 1.2. és 1.3. pontjában meghatározott formátumban.

15. cikk

A gazdaságiszereplő-azonosító kódok kibocsátása és nyilvántartásba vétele

(1) A 14. cikk szerinti kérelem kézhezvételekor az azonosítókibocsátónak létre kell hoznia egy gazdaságiszereplő-azonosító kódot, amelynek a következő, az alábbi sorrendben szereplő adatelemekből kell állnia:

(2) Az azonosítókibocsátónak két munkanapon belül továbbítania kell a kódot a kérelmező gazdasági szereplőnek.

(3) Az azonosítókibocsátó számára a 14. cikk (2) bekezdésével összhangban benyújtott valamennyi információ és a megfelelő azonosító kódok az illetékes azonosítókibocsátó által létrehozott, kezelt és naprakészen tartott adatbázis részét képezik.

(4) Indokolt esetben a tagállamok nemzeti jogukkal összhangban előírhatják az azonosítókibocsátó számára a gazdaságiszereplő-azonosító kódok inaktiválását. Ilyen esetekben a tagállamnak tájékoztatnia kell a gazdasági szereplőt vagy az első kiskereskedelmi egység üzemeltetőjét az inaktiválásról és annak indokáról. Egy gazdaságiszereplő-azonosító kód inaktiválásának automatikusan maga után kell vonnia a kapcsolódó létesítményazonosító kódok és gépazonosító kódok inaktiválását.

(5) A gazdasági szereplőknek és az első kiskereskedelmi egységek üzemeltetőinek információt kell cserélniük egymás gazdaságiszereplő-azonosító kódjairól annak érdekében, hogy lehetővé tegyék a gazdasági szereplők számára a tranzakciós információk 33. cikk szerinti rögzítését és továbbítását.

16. cikk

A létesítményazonosító kód iránti kérelem

(1) A gyártástól az első kiskereskedelmi egységig az összes létesítményt kóddal („létesítményazonosító kód”) kell azonosítani, amelyet a létesítmény helye szerinti területen illetékes azonosítókibocsátó hoz létre.

(2) A gazdasági szereplőknek és az első kiskereskedelmi egységek üzemeltetőinek a létesítményazonosító kód kérelmezéséhez a II. melléklet II. fejezete 1. szakaszának 1.4. pontjában felsorolt információkat kell az azonosítókibocsátó rendelkezésére bocsátaniuk az ugyanott meghatározott formátumban.

(3) Az első kiskereskedelmi egységek esetében a létesítményazonosító kódot az első kiskereskedelmi egység üzemeltetőjének kell kérelmeznie. Ezt a kötelezettséget bármely más nyilvántartott gazdasági szereplő is teljesítheti az első kiskereskedelmi egység üzemeltetője nevében eljárva. A harmadik fél általi nyilvántartásba vételhez az első kiskereskedelmi egység üzemeltetőjének hozzájárulása szükséges. A harmadik félnek tájékoztatnia kell az első kiskereskedelmi egység üzemeltetőjét a nyilvántartásba vétel valamennyi részletéről, többek között a kiosztott létesítményazonosító kódról is.

(4) Az Unión kívül található gyártólétesítményekhez kapcsolódó létesítményazonosító kódot az Unión belül székhellyel rendelkező importőrnek kell kérelmeznie. Az importőrnek az azon tagállam által kijelölt azonosítókibocsátóhoz kell kérelmet benyújtania, amelynek piacán a termékeit forgalmazza. Az importőr általi nyilvántartásba vételhez a harmadik országbeli gyártólétesítményért felelős gazdálkodó egység hozzájárulása szükséges. Az importőrnek tájékoztatnia kell a harmadik országbeli gyártólétesítményért felelős gazdasági szereplőt a nyilvántartásba vétel valamennyi részletéről, többek között a kiosztott létesítményazonosító kódról is.

(5) A gazdasági szereplőnek haladéktalanul értesítenie kell az azonosítókibocsátót az alapkérelemben megadott információk bármely változásáról és bármilyen jellegű létesítmény bezárásról a II. melléklet II. fejezete 1. szakaszának 1.5. és 1.6. pontjában meghatározott formátumban.

17. cikk

A létesítményazonosító kódok kibocsátása és nyilvántartásba vétele

(1) A 16. cikk szerinti kérelem kézhezvételekor az azonosítókibocsátónak létre kell hoznia egy létesítményazonosító kódot, amelynek a következő, az alábbi sorrendben szereplő adatelemekből kell állnia:

(2) Az azonosítókibocsátónak a kérelem kézhezvételétől számított két munkanapon belül továbbítania kell a kódot a kérelmező gazdasági szereplőnek.

(3) Az azonosítókibocsátó számára a 16. cikk (2) bekezdésével összhangban benyújtott valamennyi információ és a megfelelő azonosító kódok az illetékes azonosítókibocsátó által létrehozott, kezelt és naprakészen tartott adatbázis részét képezik.

(4) Indokolt esetben a tagállamok előírhatják az azonosítókibocsátó számára a létesítményazonosító kódok inaktiválását. Ilyen esetekben a tagállamnak tájékoztatnia kell a gazdasági szereplőt vagy az első kiskereskedelmi egység üzemeltetőjét az inaktiválásról és annak indokáról. Egy létesítményazonosító kód inaktiválásának automatikusan maga után kell vonnia a kapcsolódó gépazonosító kódok inaktiválását.

▼C1

(5) A gazdasági szereplőknek és az első kiskereskedelmi egységek üzemeltetőinek információt kell cserélniük egymás létesítményazonosító kódjairól annak érdekében, hogy lehetővé tegyék a gazdasági szereplők számára a termékmozgásokra vonatkozó információk 32. cikk szerinti rögzítését és továbbítását.

▼B

18. cikk

A gépazonosító kód iránti kérelem

(1) Az összes gépet kóddal („gépazonosító kód”) kell azonosítani, amelyet a gép helye szerinti területen illetékes azonosítókibocsátó hoz létre.

(2) A gyártóknak és az importőröknek a gépazonosító kód kérelmezéséhez a II. melléklet II. fejezete 1. szakaszának 1.7. pontjában felsorolt információkat kell az azonosítókibocsátó rendelkezésére bocsátaniuk az ugyanott meghatározott formátumban.

(3) Az Unión kívüli gyártólétesítményekben található gépekhez kapcsolódó gépazonosító kódot az Unión belül székhellyel rendelkező importőrnek kell kérelmeznie. Az importőrnek az azon tagállam által kijelölt azonosítókibocsátóhoz kell kérelmet benyújtania, amelynek piacán a termékeit forgalmazza. Az importőr általi nyilvántartásba vételhez a harmadik országbeli gyártólétesítményért felelős gazdálkodó egység hozzájárulása szükséges. Az importőrnek tájékoztatnia kell a harmadik országbeli gyártólétesítményért felelős gazdasági szereplőt a nyilvántartásba vétel valamennyi részletéről, többek között a kibocsátott gépazonosító kódról is.

(4) A gyártónak vagy az importőrnek haladéktalanul értesítenie kell az azonosítókibocsátót az alapkérelemben megadott információk bármely változásáról és a nyilvántartásba vett gépek bármilyen jellegű végleges leállításáról a II. melléklet II. fejezete 1. szakaszának 1.8. és 1.9. pontjában meghatározott formátumban.

19. cikk

A gépazonosító kódok kibocsátása és nyilvántartásba vétele

(1) A 18. cikk szerinti kérelem kézhezvételekor az azonosítókibocsátónak létre kell hoznia egy gépazonosító kódot, amelynek a következő, az alábbi helyeken szereplő adatelemekből kell állnia:

(2) Az azonosítókibocsátónak két munkanapon belül továbbítania kell a kódot a kérelmező gazdasági szereplőnek.

(3) Az azonosítókibocsátó számára a 18. cikk (2) bekezdésével összhangban benyújtott valamennyi információ és a megfelelő azonosító kódok az érintett azonosítókibocsátó által létrehozott, kezelt és naprakészen tartott adatbázis részét képezik.

(4) Indokolt esetben a tagállamok előírhatják az azonosítókibocsátó számára a gépazonosító kódok inaktiválását. Ilyen esetekben a tagállamnak tájékoztatnia kell a gyártókat és az importőröket az inaktiválásról és annak indokáról.

20. cikk

Az offline strukturálatlan fájlok és adatbázisok átvitele

(1) Az azonosítókibocsátóknak offline strukturálatlan fájlokat és adatbázisokat kell létrehozniuk a 14. cikk (2) bekezdésében, a 16. cikk (2) bekezdésében és a 18. cikk (2) bekezdésében említett információkhoz, és magyarázó megjegyzéseket kell készíteniük azok struktúrájáról.

(2) Az offline strukturálatlan fájlok mérete azonosítókibocsátónként nem haladhatja meg a két gigabájtot. A strukturálatlan fájlok minden sorának egy rekordot kell tartalmaznia, a mezőket pedig elválasztó karakterekkel, például vesszőkkel vagy tabulátorokkal kell elválasztani.

(3) Az azonosítókibocsátóknak az útválasztón keresztül, elektronikus úton valamennyi offline strukturálatlan fájl, adatbázis és kapcsolódó magyarázó megjegyzés naprakész példányát a másodlagos adattár rendelkezésére kell bocsátaniuk.

(4) A tagállamok módosíthatják az offline strukturálatlan fájlokra vonatkozó, a (2) bekezdésben említett méretkorlátot, figyelembe véve az egyedi azonosítók offline ellenőrzésére használt ellenőrző eszközökre telepített szabad memória átlagos méretét és az azonosítókibocsátók teljes számát.

IV. FEJEZET

ADATHORDOZÓK

21. cikk

Az egyedi azonosítók adathordozói

(1) Az egység szintű egyedi azonosítókat az alábbi típusú adathordozók legalább egyikének használatával kell kódolni:

c) olyan, optikai eszközzel olvasható DotCode kód, melynek hibaészlelése és -korrekciója egyenértékű vagy magasabb szintű, mint az olyan Reed-Solomon hibakorrekciós algoritmussal rendelkező kódoké, melyeknél az ellenőrző karakterek száma (NC) hárommal több, mint az adatkarakterek (ND) száma osztva kettővel (NC = 3 + ND/2). Az Association for Automatic Identification and Mobility (AIM) által közzétett ISS DotCode jelrendszer-specifikációnak (3.0 verzió, 2014. augusztus) megfelelő vonalkódokat úgy kell tekinteni, hogy teljesítik az ebben a pontban meghatározott követelményeket.